**Nozīmīgākās izmaiņas, kas veiktas Talsu novada (administratīvā teritorija līdz 2021.gada 1.jūlijam) teritorijas plānojuma grozījumu 1.0 redakcijā.**

Izvērtētas izmaiņas normatīvajā regulējumā attiecībā uz Teritorijas plānojumu, piemērojot to Teritorijas plānojuma grozījumu izstrādē.

Teritorijas plānojuma grozījumu izstrāde veikta Teritorijas attīstības plānošanas informācijas sistēmā (TAPIS), kas ir primārā plānošanas dokumentu publicēšanas darba vide un informācijas avots.

Izvērtēti 38 fizisku un juridisku personu iesniegumi, veiktas funkcionālā zonējuma izmaiņas, izmaiņas Teritorijas plānojuma Teritorijas izmantošanas un apbūves noteikumos.

Izvērtēti spēkā esošie detālplānojumi, sagatavoti priekšlikumi par to atcelšanu vai atstāšanu spēkā.

Atbilstoši Administratīvo teritoriju un apdzīvoto vietu likuma prasībām izvērtētas esošo ciemu robežas un statusi. Robežas precizētas Valdemārpils un Sabiles pilsētām. Nepieciešams situāciju atkārtoti skatīt, izstrādājot jaunās administratīvās Talsu novada teritorijas, kas papildinājusies ar Dundagas, Kolkas, Mērsraga un Rojas pagastiem, vienoto Teritorijas plānojumu.

Izvērtētas ainaviski vērtīgās teritorijas un precizētas prasības to izmantošanai.

Atbilstoši Aizsargjoslu likumam pārskatītas un precizētas pašvaldības kompetencē esošās apgrūtinātās teritorijas, to aizsargjoslas.

Teritorijas plānojumā ietverts Transporta attīstības vispārīgais plāns.

Galvenās izmaiņas Teritorijas plānojuma Teritorijas izmantošanas un apbūves noteikumos:

* precizētas prasības derīgo izrakteņu ieguves vietām,
* pārskatītas prasības par lauksaimniecības dzīvniekiem paredzētajām būvēm pilsētās un ciemos,
* precizēti nosacījumi jaunu zemes vienību veidošanai,
* precizētas prasības publiskajiem ūdeņiem, peldbūvju pakalpojumu objektu izvietošanai,
* papildinātas prasības Pilsētbūvniecības pieminekļu (Talsu, Sabiles un Valdemārpils pilsētu vēsturiskie centri) teritoriju aizsardzībai,
* izvērtētas un precizētas prasības funkcionālajām zonām, to apbūves parametriem, atļautajai izmantošanai un citiem rādītājiem.

Galvenās izmaiņas Teritorijas plānojuma Grafiskajā daļā:

* aktualizēta informācija par valsts, pašvaldības un komersantu ceļiem, inženierbūvēm un to aizsargjoslām,
* norādīti plānotie ceļi un plānotās pievienojuma vietas valsts un pašvaldības autoceļiem,
* izvērtētas un norādītas plānotās ielas, precizētas ielu sarkanās līnijas un sarkano līniju platumi pilsētu un ciemu teritorijās,
* precizēti kapsētu nosaukumi un aizsargjoslas.

Teritorijas plānojuma grozījumiem piemērota stratēģiskās ietekmes uz vidi procedūra un sagatavots Vides pārskats.